Foldøy

Foldøy eller Foldøyna er ei øy i Suldal som ligger ved innløpet til Sandsfjorden. Arealet er 1,1 km² (1160 dekar) og øya hadde i 2024 ca. 20 innbyggere. Den har hurtigbåtforbindelse flere ganger pr. dag (Saudaruten) i tillegg til ferjeforbindelse med Hebnes og Nedstrand, og videre til Finnøy 2 ganger daglig.Hva har vi gjort galt  aftenbladet.no Forbindelsen driftes av Norled med fartøyet MF «Ryfylke».

 Historie 
miniatyr|Kjempesverda. Bautasteiner på Foldøy
Gravfunn som er gjort tyder på at Foldøy har vært bebodd i 2000 år.Arkeologien - og målet var kunnskap om Rogalands forhistorie  museumstavanger.no De første skriflige kildene er fra ca. 1275.Diplomatarium Norvegicum www.dokpro.uio.no Det var biskop Torgils av Stavanger som gav bort halve øya som inntekt for et nyopprettet hospital i nærheten av St. Peters kirken i byen.

De første skriflige kildene om beboere på Foldøy er fra 1519 da det bodde en Ivar der. Fremover var gården for det meste delt i to bruk til premiermajor Johan Jacob von Fasting kjøpte hele øya i 1757.Johan Jacob von Fasting  www.cft-win.com Fasting var fra Os (Hordaland) ved Bergen. Selv om det stadig snakkes om «Generalen på Foldøy» ble Fasting kun generalløytnant. «Generalen» døde i 1790 og øya ble solgt ut av slekta i 1793.Parentation over Hans Excellence Hr. General-Lieutenant Johan Jacob v. Fasting www.nb.no

I 1878 ble Svend Foldøen, «Ryfylkebispen», født på bruket Midtbø. Han ble en sentral og markant emissær i første del av 1900-tallet.Norsk biografisk leksikon nbl.snl.no

Det er funnet flere arkeologiske funn på øya, men under nydyrking i 1907 ble det funnet et stort skattefunn fra vikingtiden under nydyrking i Sandvika.Under ei bergnabbe bare 20 cm. under jorda lå det en samling på 776 sølvmynter.Myntfunn Foldøy, Jelsa Rogaland dokpro.uio.no Det er regnet at de ble gravd ned i ca. 1055.Organisering av Myntvesenet og Myntenes funksjon ca 1050–1100  duo.uio.no

Folketallet på Foldøy har minket med årene, men det er et etablert feriested med over 70 ferieboliger.  Det er også bygget en båtmolo i 2013.Årets første tur til Foldøy  stenella.blogg.no/

 Utvikling i folketallet 
 1665  1701  1758  1801  1825  1835  1845  1865  1875  1891  1900  1910  1950  1980  2000 12  12  14  27  37  55  57  90  94  77  80  94  73  20  10
Kilde: Jelsa Gardar og Folk (Ernst Berge Drange)Siste Jelsa-boka er komen suldal.kommune.no

 Referanser 

Kategori:Bosetninger i Suldal
Kategori:Fergesteder i Rogaland
Kategori:Øyer i Rogaland